The Walt Disney Company

The Walt Disney Company (zjednodušene Disney, ), je jedna z najväčších mediálnych a zábavných spoločností na svete. Založili ju bratia Roy a Walt Disneyovci 16. októbra 1923 ako pôvodne animované štúdio. Čoskoro sa Spoločnosť Walta Disneyho stala jedným z najväčších hollywoodskych štúdií. The Walt Disney Company tiež vlastní televízne stanice ABC a ESPN a značku zábavných postavičiek The Muppets.

The Walt Disney Company získala formou akvizícií mnohé významné spoločnosti. V januári 2006 kúpili za 7,4 miliardy dolárov animačnú spoločnosť Pixar Animation Studios, v roku 2009 kúpili za 4 miliardy dolárov komiksového giganta Marvel Entertainment, v septembri 2012 kúpili za 4 miliardy dolárov impérium George Lucasa - Lucasfilm, čím sa stali vlastníkmi slávnej značky Star Wars a v júli 2018 kúpili filmovú spoločnosť 20th Century Fox za 71,4 miliardy dolárov.  

The Walt Disney Company je súčásťou Dow Jones Industrial Average.

Referencie

Externé odkazy 
Oficiálny web

Disney
Podniky obchodované na Newyorskej burze